A Törvényszék 2025. április 2-i ítélete – Pumpyanskiy kontra Tanács
(T-221/24. sz. ügy)1
(„Közös kül- és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és a gazdasági erőforrások befagyasztása alkalmazandó – A felperes nevének a jegyzéken való fenntartása – A 2014/145/KKBP határozat 2. cikke (1) bekezdésének vége – Az »Oroszországban tevékenykedő vezető üzletemberből való haszonhúzás« fogalma – A 2014/145 határozat 2. cikke (1) bekezdésének g) pontja – A 269/2014/EU rendelet 3. cikke (1) bekezdésének g) pontja– Mérlegelési hibaˮ)
Az eljárás nyelve: francia
Felek
Felperes: Alexander Dmitrievich Pumpyanskiy (Conches, Svájc) (képviselő: T. Bontinck, A. Guillerme, M. Brésart, F. Patuelli és J. Goffin ügyvédek)
Alperes: az Európai Unió Tanácsa (képviselők: P. Pecheux és B. Driessen meghatalmazottak)
Az ügy tárgya
Az EUMSZ 263. cikken alapuló keresetével a felperes egyrészt az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. március 12-i (KKBP) 2024/847 tanácsi határozat (HL L, 2024/847) és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. március 12-i (EU) 2024/849 végrehajtási rendelet (HL L, 2024/849), másrészt pedig az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12-i (KKBP) 2024/2456 tanácsi határozat (HL L, 2024/2456), valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12-i (EU) 2024/2455 tanácsi végrehajtási rendelet (HL L, 2024/2455) megsemmisítését kéri annyiban, amennyiben e jogi aktusok fenntartják nevét az említett jogi aktusok mellékletében szereplő jegyzékeken.
Az ítélet rendelkező része
A Törvényszék az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. március 12-i (KKBP) 2024/847 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. március 12-i (EU) 2024/849 végrehajtási rendeletet, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12-i (KKBP) 2024/2456 tanácsi határozatot, valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12-i (EU) 2024/2455 tanácsi végrehajtási rendeletet megsemmisíti annyiban, amennyiben e jogi aktusok Alexander Dmitrievich Pumpyanskiy nevét fenntartják azon személyek, szervezetek és szervek jegyzékén, akikre, illetve amelyekre e korlátozó intézkedések alkalmazandók.
A Törvényszék az Európai Unió Tanácsát kötelezi a saját költségeinek, valamint az Alexander Dmitrievich Pumpyanskiy részéről felmerült költségeknek a viselésére, ideértve az ideiglenes intézkedés iránti eljárás költségeit is.
____________
1 HL C, C/2024/3919.